ປ. ໂອບາມາ ປະກາດ ການລິເລີ້ມໃໝ່ ໃນການນຳໃຊ້ ພະລັງງານ ທາງເລືອກ 
ປະ​ທາ​ນາ​ທິບໍດີ Obama ​ປະກາດ ການ​​​ລິ​ເລີ້ມ​​ໃໝ່ ທີ່​​​ເຮັດ​ໃຫ້​ງ່າຍ​ຂື້ນ ແກ່ຊາວ​ອາ​ເມຣິກັນ ເພື່ອ​ຫັນ​ປ່ຽນການ ໃຊ້​​ແຫລ່ງພະລັງງານ ເຊັນ​ວ່າ ​ແສ​ງພະ​ອາທິດ ​ແລະ​ລົມ.
ອາທິດແລ້ວນີ້ ປະທານາທິບໍດີ Obama ໄດ້ປະກາດການລິ ເລີ້ມໃໝ່ ທີ່ແນໃສ່ເຮັດໃຫ້ງ່າຍຂື້ນສຳລັບຊາວອາເມຣິກັນ ເພື່ອຫັນປ່ຽນການ ນຳໃຊ້ແຫລ່ງພະລັງງານທົດແທນ ເຊັນ ວ່າ ແສງພະອາທິດ ແລະລົມ ຜູ້ນຳສະຫະລັດ ບໍ່ໄດ້ມີການ ຊັກຊ້າໃດໆ ເວລາກ່າວເຖິງການຊຸກຍູ້ມາດຕະການເລື້ອງ ດິນຟ້າອາກາດ ທີ່ທ່ານກ່າວວ່າ ເປັນໄພຂົ່ມຂູ່ໃຫຍ່ທີ່ສຸດ ຕໍ່ຄວາມປອດໄພຂອງປະເທດ ນັກຂ່າວວີໂອເອ Aru Pande ມີລາຍ ງານຈາກທຳນຽບຂາວ ຊຶ່ງ ກິ່ງສະຫວັນ ຈະນຳເອົາລາຍລະອຽດມາສະເໜີທ່ານ ທ່ານ Geoff Mirkin ໄດ້ເຫັນບໍລິສັດພະລັງງານແສງອາທິດໂລກ ຫລື Solar Energy World ຂອງທ່ານ ຢູ່ລັດ Maryland ເຕີບໂຕຈາກການມີພະນັກງານ ສາມຫາ 50 ຄົນ ພຽງແຕ່່ໃນເວລາ 6 ປີເທົ່ານັ້ນ ໃນຂະນະທີ່ບັນດາຄອບຄົວຕ່າງໆ ພາກັນຕິດຕັ້ງແຜ່ນເກັບພະລັງງານແສງພະອາທິດ ຢູ່ຕາມຫລັງຄາເຮືອນເຂົາເຈົ້າ ປະທານາມິບໍດີ Obama ໄດ້ກ່າວເນັ້ນຢ້ຳ ເຖິງການເຕີບໂຕດັ່ງກ່າວ ໃນລະຫວ່າງກອງ ປະຊຸມສຸດຍອດພະລັງງານທີ່ສະອາດແຫ່ງຊາດ ໃນວັນຈັນແລ້ວຢູ່ທີ່ນະຄອນ Las Vegas ໂດຍໃຫ້ຂໍ້ສັງເກດວ່າ ສະຫະ ລັດອາເມຣິກາ ໄດ້ຜະລິດພະລັງງານຈາກແສງພະ ອາທິດເພີ້ມຂຶ້ນ 20 ເທົ່າ ຂອງລະດັບປີ 2008 ປະທານາທິບໍດີສະຫະລັດ ທ່ານ Barack Obama ກ່າວວ່າ ພຽງບໍ່ເທົ່າໃດອາທິດຫລັງຈາກການປະກາດກ່ຽວກັບແຜນການທີ່ທະເຍີທະຍານ ທີ່ຈະຕັດ ການປ່ອຍແກັສພິດຄາບອນ ຈາກໂຮງໄຟຟ້າທີ່ແລ່ນ ດ້ວຍຖ່ານຫີນແລ້ວ ປະທານາທິບໍດີ Obama ກໍໄດ້ປະຕິເສດຕໍ່ຝ່າຍກົງ ກັນຂ້າມໃນພັກຣີພັບບລິກັນແລະອຸດສາຫະກຳເຊື້ອ ໄຟ ທີ່ກ່າວວ່າ ມາດ ຕະການດັ່ງກ່າວເປັນໄພແກ່ເສດຖະກິດ ທ່ານກຳລັງດຳເນີນການ ທ່ອງ ທ່ຽວເບິ່ງການປ່ຽນແປງຂອງດິນຟ້າອາກາດຊຶ່ງທ່ານຈະເດີນທາງແຕ່ລັດ Nevada ໄປຫານະຄອນ New Orleans ພ້ອມທັງ ລັດ Alaska ນຳດ້ວຍ ທ່ານ ຈະເປັນປະທານາທິບໍດີສະຫະລັດ ທີ່ຍັງຢູ່ໃນຕຳແໜ່ງຄົນທຳອິດ ທີ່ຈະເດີນທາງໄປ ຢ້ຽມຢາມເຂດຂົ້ວໂລກເໜືອ ໃນລັດອາລາສກ້າ ຊຶ່ງ ເປັນບ່ອນທີ່ທ່ານຈະໄດ້ເຫັນດ້ວຍຕົນ ເອງ ເຖິງຜົນກະທົບບາງຢ່າງຈາກ ສະພາບອາກາດທີ່ຮ້ອນເອົ້າຂຶ້ນຂອງໂລກ ທ່ານ Benton Strong ທີ່ສູນກາງເພື່ອຄວາມກ້າວໜ້າຂອງຊາວອາ ເມຣິກັນ ກ່າວວ່າ ຢູ່ທີ່ເມືອງ New Orleans ໃນວັນພະຫັດທີ່ຜ່ານມາ ປະທານາທິບໍດີ ແມ່ນໄດ້ເນັ້ນໜັກ ໃສ່ບໍ່ພຽງແຕ່ການເກີດໃໝ່ຂອງເມືອງດັ່ງກ່າວ 10 ປີ ຫລັງຈາກເຮຣິເຄນ Katrina ແຕ່ຈະ ເຮັດແນວໃດ ການປຸກສ້າງບ້ານເຮືອນຈຶ່ງຈະໃຫ້ທົນທານຕໍ່ການປ່ຽນແປງຂອງດິນຟ້າ ອາກາດໃນຂະນະທີ່ບັນດາເຂດແຄມຝັ່ງທະເລ ກຳລັງປະເຊີນໜ້າກັບລະດັບນຳ້ທະເລ ທີ່ ສູງຂື້ນ